Britpop

Britpop je subžáner alternatívneho rocku, ktorý vznikol v 90. rokoch 20. storočia v Anglicku. Medzi hlavných predstaviteľov britpopu patrí spevák Robbie Williams a skupiny Oasis, Coldplay, Blur, Radiohead, Keane, Franz Ferdinand, Travis, Pulp alebo Kula Shaker. 

Britpop sa vynoril z britskej nezávislej hudobnej scény zo začiatku 90. rokov a bol charakterizovaný skupinami ovplyvnenými britskou gitarovou pop music z rokov 1960 a 1970. Hnutie sa vyvíjalo ako reakcia proti rôznym hudobným a kultúrnym trendom na konci  80. a na začiatku 90. rokov a to najmä fenoménu grunge z US. V dôsledku invázie amerických grunge skupín do UK, nové britské skupiny ako Suede a Blur zahájili hnutie štylizovaním sa do polohy protichodných hudobných síl odkazujúcich na britskú gitarovú hudbu minulosti a písaním o jedinečných britských témach. K týmto skupinám sa čoskoro pridali aj ďalšie ako Oasis, Pulp, Supergrass, Sleeper a Elastica. Britpopové skupiny priniesli britský alternatívny rock do mainstreamu a vytvorili kostru väčšieho kultúrneho hnutia nazvaného „Cool Britannia“. Aj keď  populárnejšie skupiny boli schopné šíriť komerčný úspech v zámorí, predovšetkým do USA, hnutie sa do značnej miery do konca desaťročia rozpadlo.

 Štýl, Korene, Vplyvy 
Britpopové skupiny boli ovplyvnené britskou gitarovou hudbou z minulosti, najmä hnutiami a žánrami ako britská invázia, glam rock a punk rock. Špecifické vplyvy sa líšili: Robbie Williams, Blur a Oasis čerpali od The Kinks a The Beatles, kým Elastica mala slabosť pre bohémsky punk rock. Bez ohľadu na to, všetci britpopoví umelci si ctili zvuky z minulosti. 

Diania alternatívneho rocku z 80. a skorých 90. rokov indie scény boli priamymi predkami britpopového hnutia. Vplyv The Smiths bol bežný u väčšiny britpopových umelcov. Madchesterská scéna, na čele s The Stone Roses, Happy Mondays a Inspiral Carpets (s ktorými Noel Gallagher z Oasis pracoval ako roadie počas Madchesterskej éry) bola koreňom britpopu, pretože kládla dôraz na dobré časy a chytľavé piesne poskytujúce alternatívu shoegazng-u.


Kategória:Alternatívny rock